CELEX: 31993R1793
Language: ro
Date: 1993-06-30 00:00:00
Title: Regulamentul (CEE) nr. 1793/93 al Comisiei din 30 iunie 1993 privind faptul generator al cursurilor de schimb agricol utilizate în sectorului hameiului

03/Volumul 13
            
            
               RO
            
            
               Jurnalul Ofícial al Uniunii Europene
            
            
               38
            
         31993R1793
   
               L 163/22
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1793/93 AL COMISIEI
   
   din 30 iunie 1993
   privind faptul generator al cursurilor de schimb agricol utilizate în sectorului hameiului
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și cursurile de schimb care trebuie aplicate în cadrul politicii agricole comune (1), în special articolul 6 alineatul (2),
   întrucât ajutorul instituit de articolul 12 din Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (2), modificat ultima dată de Regulamentul (CEE) nr. 3124/92 (3), poate fi acordat pentru hameiul produs în Comunitate;
   întrucât nu există an de comercializare pentru hamei; întrucât, prin urmare, trebuie făcută o derogare de la articolul 11 alineatul (1) din Regulamentul (CEE) nr. 1068/93 al Comisiei din 30 aprilie 1993 privind normele de stabilire și aplicare a cursurilor de schimb în sectorul agricol (4);
   întrucât Regulamentul (CEE) nr. 2540/75 al Comisiei din 6 octombrie 1975 de definire a faptului generator al dreptului la ajutor pentru producătorii de hamei (5) determină faptul generator al cursului de schimb agricol utilizabil pentru plata ajutorului la data adoptării de către Consiliu a regulamentului de stabilire a ajutorului pentru producători pentru recolta anului anterior; întrucât este indicat ca data faptului generator al cursului de schimb agricol aplicabil ajutorului pentru producătorii de hamei să fie data de 1 iulie a anului în care intră în vigoare regulamentul Consiliului de stabilire a ajutorului; întrucât, prin urmare, Regulamentul (CEE) nr. 2540/75 trebuie abrogat;
   întrucât măsurile prevăzute de prezentul regulament sunt în conformitate cu avizul Comitetului de gestionare a hameiului,
   ADOPTĂ PREZENTUL REGULAMENT:
   Articolul 1
   Cursul de schimb agricol aplicabil ajutorului prevăzut la articolul 12 din Regulamentul (CEE) nr. 1696/71 este cursul valabil la data de 1 iulie a anului în care intră în vigoare regulamentul de stabilire a ajutorului pentru producători.
   Articolul 2
   Regulamentul (CEE) nr. 2540/75 se abrogă.
   Articolul 3
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iunie 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 387, 31.12.1992, p. 1.
   
      (2)  JO L 175, 4.8.1971, p. 1.
   
      (3)  JO L 313, 30.10.1992, p. 1.
   
      (4)  JO L 108, 1.5.1993, p. 106.
   
      (5)  JO L 259, 7.10.1975, p. 9.